Diari Oficial de la Generalitat Valenciana


Sumari del DOGV 9679, del 08-09-2023 (2023/9207)

Extracte de la Resolució de 20 de juliol de 2023, del Rectorat de la Universitat de València, per la qual es convoca la primera edició per a la concessió d'ajudes de la Universitat de València a través de la Càtedra de Joventut al millor projecte d'investigació relacionat amb la millora de la salut mental i la promoció del benestar en joves.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9679

Data del DOGV
:   08-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9207


Data del document
:   25-07-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 20 de juliol de 2023, del Rectorat de la Universitat de València, per la qual es convoca la primera edició per a la concessió d'ajudes de la Universitat de València a través de la Càtedra de Joventut al millor projecte d'investigació relacionat amb la millora de la salut mental i la promoció del benestar en joves. [2023/9207]  
BDNS (identif.): 715416.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/715416)  
  
Primer. Beneficiaris  
Poden ser beneficiaris/es de les ajudes de la primera edició d'ajudes d'investigació de Càtedra de Joventut de la Universitat de València qualsevol investigador/a o equip d'investigació integrat totalment o en part per investigadors/es adscrits/es a centres d'investigació de la Comunitat Valenciana.  
La investigadora o l'investigador principal ha de tindre la categoria de doctor/a.  
  
Segon. Objecte  
La Universitat de València a través de la Càtedra de Joventut, convoca la primera edició d'ajudes d'investigació de la Càtedra de Joventut 2023 al millor projecte d'investigació orientat a la millora de la salut mental i la promoció del benestar en joves entre 12 i 30 anys. Es prioritzaran projectes de prevenció primària, secundària i terciària dirigits a la promoció d'habilitats i competències que milloren el benestar o previnguen els problemes de salut mental relacionats amb l'addicció a les TIC, l'estrès, l'ansietat, la depressió, i la ideació i conducta suïcida.  
  
La finalitat és promoure la investigació en els temes relacionats amb la salut mental i el benestar en joves entre 12 i 30 anys.  
  
Tercer. Bases reguladores  
La convocatòria està publicada en el següent URL:  
https://go.uv.es/ovoI3k9  
  
Quarta. Quantia  
L'ajuda per a la persona o l'equip d'investigació guanyador es finança a càrrec del capítol VII del pressupost de la Universitat de València per a l'any 2023 de la Càtedra de Joventut orgànica 2052732994 i específica 78882837, per un import de 5.000 euros.  
Es concedeix una única ajuda per import de 5.000 euros per a la persona o l'equip d'investigació que haja presentat el projecte guanyador.  
  
L'ajuda serà atorgada a l'investigador o investigadora principal del projecte guanyador per al finançament i s'abonarà a la institució a la qual estiga adscrit/a i que serà la mateixa en la qual es duu a terme la investigació.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte de la convocatòria en el Diari Oficial de la Generalitat Valenciana (DOGV) i acaba el 15 d'octubre de 2023.  
  
València, 25 de juliol de 2023. La rectora, p. d. (DOGV 30.05.2022), la vicerectora d'Innovació i Transferència: Rosa María Donat Beneito.